S porukom da Zagreb mora ostati "nepokoreni grad" i sačuvati svoje antifašističke vrijednosti, a uoči sjednice zagrebačke Gradske skupštine na kojoj će odlučivati o promjeni imena Trga maršala Tita, nekoliko stotina ljudi prosvjedovalo je u ponedjeljak navečer na Trgu žrtava fašizma

Uz zastave sa srpom i čekićem , kao i one nekadašnje socijalističke Hrvatske okupljeni su upozorili da se u Hrvatskoj od devedesetih zatiru antifašističke vrijednosti, a posljednjih se godina sve više veliča ustaštvo.

"To nas zabrinjava jer je 'isposlovano' ružnom političkom trgovinom, a građani nisu imali priliku reći što misle o tome", dodala je.

Uz 'narodnooslobodilački' glazbeni repertoar, kao i poneku revolucionarnu rock pjesmu, prosvjed je okupio razne generacije, od studenata i predstavnika Radničke fronte koji su dijelili svoju "Antikapitalističku kuharicu" do starijih koji su, podsjećajući na Titov međunarodni značaj, pokazivali zainteresiranima novinske isječke o tome koliko je delegacija bilo na njegovom sprovodu.

Benčić smatra kako dvije strane ne trebaju razgovarati da bi došle do konsenzusa nego razumjeti potrebe onog drugog i doći do zajedničkog rješenja koje neće, kao sada, biti nametnuto "od male političke marginalne grupe koja je do toga došla političkom trgovinom i koja će morati glasati za puno veće 'dealove' Milana Bandića gdje će opet javni interes biti doveden u pitanje".

"Zagreb je nepokoreni grad, a takav će i ostati unatoč pokušajima revizije prošlosti od strane ekstremne desnice koja uz potporu aktualnog gradonačelnika nastoji izbrisati antifašističko naslijeđe promjenama imena ulica i trgova umjesto da se bavi stvarnim problemima građana i građanki Zagreba", rekla je glumica Urša Raukar, koja je s kolegom Vilijem Matulom vodila program prosvjeda.

"Dok se suočavamo sa sve većom nezaposlenosti, siromaštvom i iseljavanjem mladih, trebamo nametnuti bitne teme za ovo društvo, ali se i odlučno suprotstaviti reviziji prošlosti, 'alternativnim činjenicama' i veličanju ustaštva", dodala je.